Sleep die naam van die webbladsy dan uit jou boekmerklys na die kant van jou rekenaarskerm, waar dit 'n kortpadskakel word.
Aan hierdie gratis aanlynwoordeboek het ek eindelose plesier. Hier mors ek tyd. Hier verkneuter ek my aan feite waarvan ek niks geweet het nie. Hier leer ek die taal waarin ek net so gereeld as in my moedertaal moet skryf, elke dag 'n bietjie beter ken. DICTIONARY.COM, gratis en verniet benutbaar, bevat 'n tesaurus waarin 'n mens presies die regte woord met die regte aksent kan vind. Dit is 'n woordeboek soos min. En dan het jy die opsie om sommer net te geniet: Die paar sondebokwoorde wat jou sin ruïneer, waar die woord "deadline"vandaan kom...
So sit ek nou die dag met 'n vertaling wat net nie reg klink nie: The lid doesn't want to open. Ek weet dat ek weet wat die regte vertaling is, maar ek weet dit net nie gou genoeg nie. En so kom ek toe op hierdie goudmyn af. Kliek daarop en jy wat ook vertalings moet doen, sien 'n lappieskombers van taalhulp.
3. Haal uit die water. Vat dit die deksel en fles of bottel stewig vas. Vou 'n droë lap om die prop of deksel, gee die prop of deksel 'n ferm, vinnige draai.
Oor woorde is daar nie genoeg woorde in my woordeskat nie. Ek soek die regtes, die perfektes. As 'n mens skryf, luister jy mos na woorde soos wat vioolspelers na ander se vioolspel luister. Jy soek die perfekte toonhoogte (perfect pitch), sommer ook 'n term wat ek nie in enige woordeboek kon opspoor nie.
Hier is woordeboeke met woorde! Vir R600 per jaar kan jy al die gewone aangetekende woorde + al die ongewone aangetekendes op jou rekenaar hê. As jy nie die ongewones wil hê nie, kan jy net die gewones bekom vir R350 per jaar.
Hierdie video bevat werklik sinvolle advies. Soms is 'n mens so opgetrek met jou eie idees rondom 'n tema of 'n lewensverhaal, dat 'n mens soos 'n tolbos voortrol. Selfs na 43 jaar se ervaring in die Land van Skryf (soms oases, soms woestyn, soms berglandskap, soms so erg soos die voorwêreldse landskap waarin bergfietsroetes afgebaken word), nooit 'n landskap van 150 km per uur nie, weet ek dat dié advies reg is. Sif, pas aan volgens SA behoeftes en middele... maar kyk aandagtig. Ons kan nie almal links en regs huur en betaal nie, maar ons kan almal leer. Soos die oumense sê: ons kan met die oë steel. En ons eie planne maak.
Hier in die Vrystaat het ons 'n halfuur se opwarmingstyd nodig voordat ons behoorlik Engels praat. Om van Engels skryf nie te praat nie...
So ontdek ek toe vir GINGER. Wat 'n vonds! Dit is gratis. Dit draf vinnig deur enigiets wat jy in Engels skryf. Installeer, kliek op enige plek in jou dokument en kliek dan op die F2-sleutel. Dit is een van die mees gerusstellende gratis goed wat hierdie ou Vrystater nog afgelaai het.